স্বাস্থ্যওপরিবারকল্যাণমন্ত্রক
কোভিড – ১৯ সংক্রান্ত সর্বশেষ তথ্য
মহারাষ্ট্র, কেরালা, ছত্তিশগড় ও পশ্চিমবঙ্গকে চিঠি কেন্দ্রীয় স্বাস্থ্য সচিবের
সম্প্রতি কোভিড আক্রান্তে বৃদ্ধির ঘটনা রুখতে রাজ্যগুলিকে কড়া নজরদারী ও দ্রুত ব্যবস্থা গ্রহণের আহ্বান
রাজ্যগুলিকে কোনো রকম শিথিলতা না দেখানোর পরামর্শ যাতে এখনও পর্যন্ত অর্জিত সাফল্য ব্যর্থ না হয়
নতুন দিল্লি, ৭ই জানুয়ারী, ২০২১
কেন্দ্রীয় স্বাস্থ্য সচিব, সম্প্রতি কোভিড – ১৯ আক্রান্তে বৃদ্ধির ঘটনা ঠেকাতে প্রয়োজনীয় পদক্ষেপ গ্রহণের জন্য মহারাষ্ট্র, কেরালা, ছত্তিশগড় ও পশ্চিমবঙ্গকে চিঠি দিয়েছেন। এই চারটি রাজ্যে সম্প্রতি দৈনিক আক্রান্তের ঘটনায় বৃদ্ধি লক্ষ্য করা গেছে।
এই রাজ্যগুলিকে সংক্রমণ ঠেকাতে এবং আক্রান্তের সংখ্যা নিয়ন্ত্রণে বিশেষ করে নতুন প্রজাতির ভাইরাস সংক্রমণের প্রেক্ষিতে কড়া নজরদারী এবং উপযুক্ত পদক্ষেপ গ্রহণের পরামর্শ দেওয়া হয়েছে। উল্লেখ করা যেতে পারে, নতুন প্রজাতির এই করোনা ভাইরাসের বেশ কয়েকটি দেশে এবং ভারতের কয়েকটি রাজ্যেও সংক্রমণের খবর পাওয়া গেছে। স্বাস্থ্য সচিব, ঐ চিঠিতে রাজ্যগুলির দৃষ্টি আকর্ষণ করে বলেছেন, এই চারটি রাজ্যের নমুনা পরীক্ষার হার কমছে। তাই এধরণের শিথিলতা গুরুত্বপূর্ণ এই সময়ে আমাদের সমবেত প্রয়াসের ফলে অর্জিত সাফল্যকে যে কোনো মুহুর্তে ব্যর্থ করে দিয়ে পারে। এই চারটি রাজ্যকে জেলা এবং মহকুমা পর্যায়ে আক্রান্তের ঘটনা বৃদ্ধির বিশ্লেষণ করার পরামর্শ দিয়ে বলা হয়েছে, কেনো আক্রান্তের সংখ্যা ক্রমবর্ধমান তা খতিয়ে দেখে, অবিলম্বে সংক্রমণ প্রতিরোধে উপযুক্ত ব্যবস্থা গ্রহণ করতে। কেন্দ্রীয় স্বাস্থ্য সচিব ঐ চিঠিতে নমুনা পরীক্ষা, আক্রান্তদের খুঁজে বের করা এবং তাদের চিকিৎসার ব্যাপারে জাতীয় স্তরে যে রণকৌশল রয়েছে তা, পুঙ্খানুপুঙ্খভাবে মেনে চলার পরামর্শ দিয়েছেন। রাজ্য স্বাস্থ্য কর্তৃপক্ষগুলিকেও মাস্ক ব্যবহারের পাশাপাশি অন্যান্য কোভিড আদর্শ আচরণগুলি যথাযথভাবে বলবৎ করার ব্যাপারে উদ্যোগী হতে পরামর্শ দেওয়া হয়েছে। চিঠিতে আরো বলা হয়েছে, টিকাকরণ অভিযান শীঘ্রই শুরু হলেও মাস্কের ব্যবহার এবং কোভিড আদর্শ আচরণগুলি মেনে চলার ক্ষেত্রে কোনো রকম শৈথিল্য দেখানো চলবে না। স্বাস্থ্য সচিব, পুনরায় জোর দিয়ে বলেছেন, কোভিড – ১৯ সংক্রমণ প্রতিরোধ ও তার মোকাবিলায় সম্মিলিত প্রয়াসে উদাসীনতার কোনো স্থান নেই।
এই মহামারী মোকাবিলায় রাজ্যগুলিকে স্বাস্থ্য মন্ত্রকের পক্ষ থেকে পুনরায় প্রয়োজনীয় সমস্ত সহায়তার আশ্বাস দেওয়া হয়েছে।
উল্লেখ করা যেতে পারে পশ্চিমবঙ্গে সহ এই চারটি রাজ্যে সুস্পষ্টভাবে মোট আক্রান্তের সংখ্যা ৫৯ শতাংশ।
কেরালাতে মোট কোভিড আক্রান্তের সংখ্যা ৭ লক্ষ ৯০ হাজার ৮৮২, যা মোট আক্রান্তের ৭.৬১ শতাংশ। অন্যদিকে, সুস্পষ্টভাবে করোনায় আক্রান্তের সংখ্যা ৬৫ হাজার ২৫২ যা, জাতীয় স্তরে মোট আক্রান্তের ২৮.৬১ শতাংশ। রাজ্যে সুস্থতার হার ৯১.৩৪ শতাংশ এবং করোনাজনিত কারণে মৃত্যু হয়েছে ৩২০৯ জনের, যা দেশে মোট মৃত্যুর ০.৪১ শতাংশ। এদিকে রাজ্যে গত ৭ দিনে দৈনিক ভিত্তিতে গড় আক্রান্তের ঘটনা ৫০২৩ এবং আলোচ্য সময়ে মৃত্যু হয়েছে ২৩ জনের। স্বাস্থ্য সচিব, গত ২ সপ্তাহে কেরালায় সামগ্রিক নমুনা পরীক্ষার হার হ্রাস পাওয়ায় উদ্বেগ প্রকাশ করেছেন।
মহারাষ্ট্রে মোট আক্রান্তের সংখ্যা ১৯ লক্ষ ৫৪ হাজারের বেশি, যা জাতীয় স্তরে আক্রান্তের প্রায় ১৮.৮০ শতাংশ। রাজ্যে সুস্থতার হার ৯৪.৭৯ শতাংশ। অন্যদিকে, সুস্পষ্টভাবে করোনায় আক্রান্তের সংখ্যা ৫১ হাজার ৯৬৯, যা জাতীয় স্তরে আক্রান্তের প্রায় ২২.৭৯ শতাংশ। রাজ্যে করোনাজনিত কারণে মৃত্যু হয়েছে, ৪৯,৮২৫ জনের এবং মৃত্যু হার ২.৫৫ শতাংশ। অন্যদিকে, এরাজ্যে গত ৭ দিনে দৈনিক আক্রান্ত হয়েছেন গড়ে প্রায় ৩৭০৭ জন। একইভাবে গত ৭ দিনে গড় মৃত্যু হয়েছে ৫১ জনের।
ছত্তিশগড়েও মোট আক্রান্তের সংখ্যা ২ লক্ষ ৮৫ হাজার ছাড়িয়েছে। রাজ্যে ২ লক্ষ ৭৩ হাজারের বেশি রোগী সুস্থ হওয়ায় আরোগ্য লাভের হার বেড়ে হয়েছে, ৯৫.৬০ শতাংশ। অন্যদিকে, রাজ্যে সুস্পষ্টভাবে করোনায় আক্রান্তের সংখ্যা আজ ৯১০৯ জন, যা জাতীয় স্তরে মোট আক্রান্তের ৩.৯৯ শতাংশ। রাজ্যে করোনাজনিত কারণে মৃত্যু হয়েছে, ৩৪৪৭ জনের এবং মৃত্যু হার ১.২১ শতাংশ। অবশ্য উদ্বেগের বিষয় হল, গত ৭ দিনে দৈনিক গড়ে প্রায় ১০০৬ জন করে আক্রান্ত হয়েছেন এবং রোজ মারা গেছেন ১৩ জন করে।
পশ্চিমবঙ্গে আক্রান্তের সংখ্যা ৫ লক্ষ ৫৭ হাজার ২৫২, যা জাতীয় স্তরে মোট আক্রান্তের প্রায় ৫.৩৬ শতাংশ। রাজ্যে সুস্থ হয়েছেন, ৫ লক্ষ ৩৮ হাজার ৫২১ জন এবং সুস্থতার হার ৯৬.৬৪ শতাংশ। রাজ্যে সুস্পষ্টভাবে করোনায় আক্রান্তের সংখ্যা ৮,৮৬৮, যা জাতীয় স্তরে আক্রান্তের সংখ্যার ৩.৮৯ শতাংশ। এদিকে রাজ্যে করোনাজনিত কারণে মৃত্যু হয়েছে ৯৮৬৩ জনের এবং মৃত্যু হার ১.৭৭ শতাংশ। এই পরিসংখ্যান সত্ত্বেও রাজ্যে গত ৭ দিনে দৈনিক ভিত্তিতে ৯০৮ জনকে আক্রান্ত হয়েছেন এবং গত ৭ দিনে দৈনিক গড়ে মৃত্যু হয়েছে ২৫ জনের।